Futurama telesailaren pertsonaiak

Futurama marrazki bizidunetako telesailaren pertsonaiak.

Pertsonai nagusiak 
 Philip J. Fry: berez XX. mendean jaioa, baina istripuz XXXIgarrenean amaitu duen pizza banatzaile gaztea da. Etorkizuneko mendean, banatzaile bezala lan egiten jarraituko du, Planet Express enpresan. Leela, bere lankideaz, maitemindurik dago.
 Bender Tolestutzaile Rodriguez: robot alkoholiko, erretzaile, kleptomano, ligoi, eta jenio biziduna da; Mexikon fabrikatua izan zen eta bere espezializazioa gauzak tolestea da. Fryren lagunik onena da eta elkarrekin bizi dira.
 Turanga Leela: begi bakarreko neska gazte hau, umezurtz etxe batean hezi zen; bere jatorria ezagutzea da bere nahirik haundiena. Fry ezagutu zuenean, berekin batera Planet Expressen lanean hasi zen, espaziuntziko kapitain bezala.
 Hubert J. Farnsworth Irakaslea: agure zahar hau Planet Expressko burua eta belaunaldi askoren ondorengo Fryren biloba da. Zientzialaria den aldetik, denbora asmakizun harrigarriak egiten pasatzen du.
 Amy Wong: Marteko familia dirudun bateko alaba bakarra da. Planet Expressen ingeniari bezala lan egiten du.
 John A. Zoidberg Doktorea: txipiroi gorriaren itsurako estralurtarra da; eskuen ordez bi matxarda handi ditu. Planet Expressko medikua da.
 Hermes Conrad: Jamaikan jaioa; Planet Expressko gai burokratiko guztietaz arduratzen da. Labarbara izeneko emakume batekin ezkonduta dago eta seme bat dute.

Bigarren mailako pertsonaiak 
 Hozkadatxo: Leelaren maskota delakoa egiten du, baina berez Lurrean eginkizun batzuk betetzen ari da.
 Zapp Brannigan: Lurreko armadaren burua da. Leelarekin oheratu zen behin eta handik aurrera ez du pakean uzten.
 Kif Kroker: Zapp Braniganen laguntzaile estralurtarra da. Baita ere, Amy Wongen mutil laguna.
 Scruffy: Planet Expressko atezaina.
 Cubert Farnsworth: Hubert Farnsworth Irakaslearen kloi gaztea. Ez ditu aurrekoaren pausoak jarraitu nahi. Dwight eta Tinny Timen laguna da.
 LaBarbara Conrad: Hermesen emastea.
 Dwight Conrad: Hermes eta LaBarbararen semea. Cubert eta Tinny Timen laguna da.
 Leo eta Inez Wong: Amyren gurasoak. Marteko familiarik aberatsena dira.
 Turanga Morris eta Munda: Leelaren gurasoak. Estoldetan bizi den mutante bikotea.

Doilorrak 
 Ama: Lurreko robot empresa garrantzitsuenaren zuzendaria. Amona zahar on baten itxura ematen du komunikabideen aurrean baina berez oso zitala eta zekena da.
 Walt, Larry eta Igner: Amaren hiru semeak.
 Ogden Wernstrom Doktorea: Farnsworth Irakaslearen ikasle ohia eta etsaia.
 Richard Nixon: XX. mendeko AEBetako lehendakari berberaren burua da. XXXI. mendean, Lurreko lehendakaria da.
 Lrrr eta Ndnd: Omicron Persei 8 planetako buruzagiak dira.
 Bizar Zuri Robota: Santa Clausen lana egiteko sortu zuten robot bat da. Akats baten erruz bere ustez inor ez da opariak jasotzeko bezain ona eta oso arriskutsua da.
 Donbot, Joey Mousepad eta Kurrika: Robot mafioso taldea.
 Deabru Robota: Lurrean dagoen benetako infernu baten deabru robota da.
 Roberto: Robot psikopata eta lapurra da. Benderren laguna.
 Barbados Slim: LaBarbararen mutil lagun ohia eta Hermesen etsaia.

Famatuak 
 Calculon: Lurreko aktore robot famatua. Telesailetan egiten du lan gehien bat.
 Morbo eta Linda: Telebistako bi kazetari dira. Lehena estralurtar beldurgarri bat da eta bigarrena neska hilehori gazte bat.
 Hypnoapoa: Bere begiekin hipnotizatzeko boterea duen apo handi bat da. Telebistako programa bateko protagonista bakarra da.
 Famatuen buruak: Historiako famatu askoen buruak, ontzi barruan daude.
 Elzar: Neptunotar sukaldari prestigiotsua. Lurreko jatetxe batean lan egiten du.

Beste pertsonaiak 
 Tim Txikia: Robot haur hankamotza. Cubert eta Dwighten laguna da.
 URL eta Smitty: New New Yorkeko bi polizia. URL robota da, eta Smitty gizakia. Biak homosexualak dira, eta elkarrekin irtetzen dute.
 Ethan Tate: Harlem Globetrottersen lider adimentsua da, eta Planet Express langileen laguna.
 C. Randall Poopenmeyer Alkatea: New New York hiriko alkatea.
 Hedonismbot: Urrezko robota, grezia zaharraren enperadore bat bezala jokatzen du.
 Hattie McDoogal: Katu batsuk duen andre zahar bat da.
 Petunia: Antza denez prostituta lan egiten duen emakume bat da.
 Preacherbot: Lurreko erlijio nagusienetako baten apaiz robota da.
 Hyperoilarra: Lurreko oilar itsurako abokatu bat. Bere lanean ez da oso ona.
 Flexo: Benderren antza handia duen robota da.

XX. Mendearen jendea 
 Panucci Jauna: Pizzeria bateko jabea eta Fryren nagusia XX. mendean.
 Yancy Fry: Fryren anaia handia.
 Fryren gurasoak: Fry eta Yancyren aita eta ama.
 Philip J. Fry II: Yancy Fryren semea bere osabaren izen berdina daramana. XXI. mendean Martera iritsi zen lehen pertsona izan zen.
 Seymur: Fryren XX. mendeko txakurra.
 Michelle: XX. mendeko Fryren neska laguna, bera ere XXXI. mendera joan zen.

Filmen pertsonaiak 
 Lars Fillmore: Buruen museoko langilea eta Leelaren mutil laguna.
 Nudar: Extralurtar talde baten burua da denbora bidaien sekretua bereganatzen duena.
 Lilu: Fryk zaintzen duen itsasoko narbal adarbakarra da.
 Zylex: Lehen filmeko kredituetan protagonista bezela agertzen da, baina gero ezer egiten ez duen pertsonaia da.
 Colleen: Bost mutil lagun dituen neska gaztea, horietako bat Fry izanik.
 Yivo: Beste dimentsio bateko izakia milioka garroz osatutakoa.
 Fanny: Donboten emazte robota.
 Frida Waterfall: Neska feminista eta ekologista gaztea.
 Hutch Waterfall: Talde sekretu bateko kidea den eskalea.
 Encyclopodak: Desagertzear dauden izakien ADNa gordetzen duen izakia.
 Iluna: Unibertsoko izaki guztiak akabatu nahi dituen izakia.

Kanpo estekak 

 
Pertsonaiak